Student Councils – here to represent! / Studenterade – hier om jou te verteenwoordig! – #MyNWU
Student Councils – here to represent! / Studenterade – hier om jou te verteenwoordig!
Studenterade – hier om jou te verteenwoordig!
As jy pas jou laaste jaar in die skoolbanke voltooi het, sal jy bekend wees met jou skool se leierstruktuur. Dit word dikwels die leerlingraad of prefekte genoem. Die Noordwes-Universiteit het ook 'n leierskorps wat onder andere uit 'n oorhoofse NWU Verteenwoordigende Studenteraad (VSR) bestaan asook drie aparte studenterade vir elke kampus.
Die VSR bestaan uit 15 lede wat uit studente van elke NWU-kampus aangewys is. Agt lede is van die Potchefstroomkampus, vier lede van die Mafikengkampus en drie lede is van die Vaaldriehoekkampus. Die rol van die oorhoofse studenteraad of VSR is om die georganiseerde studentelewe oor die hele universiteit te koördineer. Op hul beurt beskik elkeen van die drie kampusse oor 'n kampusstudenteraad (KSR) wat verantwoordbaar is tot die NWU se VSR.
Die afsonderlike studenterade vervul uiters noodsaaklike rolle op die kampusse aangesien dit die studentegemeenskap verteenwoordig. Die KSR se taak is onder andere om studente by die leerproses oor demokrasie en leierskap te betrek. Elke studenteraadslid beklee 'n spesifieke portefeulje waarvoor hy/sy dan verantwoordelik is.
Waarom die instelling van die KSR?
Die Kampusstudenterade is beheerstrukture wat deur die Wet op Hoër Onderwys Nr. 101 van 1997 en die NWU se Statuut gemandeer is. Dié wet stipuleer dat die instelling en samestelling, wyse van verkiesing, ampstermyn, funksies en voorregte van die kampusstudenterade van 'n openbare hoëronderwysinstelling deur die institusionele statuut bepaal moet word.
'n KSR se doel behels die volgende:
verteenwoordig die volle studentebevolking op kampus;
aanvaar die visie, missie en strategiese plan van die NWU;
handhaaf die waardes van die NWU en sy studente, naamlik integriteit, verantwoordbaarheid, toewyding en respek;
dien die studente se belange op 'n manier wat met die visie en missie van die universiteit strook en wat niemand, hetsy 'n student of 'n bestuurslid, sal krenk nie;
tree op as 'n bemiddelaar tussen bestuur en studente;
tree op as 'n spreekbuis vir die studente van die betrokke kampusse;
verdedig die goeie naam van die universiteit; en
beskerm die beeld van die u
Indien jy meer wil uitvind oor hierdie leierstrukture, kontak gerus hul kantore:
Vaaldriehoekkampus Potchefstroomkampus Mafikengkampus
016 910 3232 018 299 2862 018 389 2003
mynwu December 1, 2018 December 1, 2018 #MyNWU, featured, KSR, Noord-Wes Universiteit, North-West University, SCC, SRC, student council, studenterade, VSR
Previous Previous post: Ontspan, registrasie by die NWU is 'n vulletjie! / Registering at the NWU is easy peasy!